recursal/SuperWikiNEXT-32B huggingface dataset:
**Worcester** i provinsen Wes-Kaap i Sør-Afrika er den største byen i Breede-dalen. Den har 76 894 innbyggere. Byen ligger 120 km nordøst for Cape Town ved N1–motorveien som går nordover til Johannesburg. Den er administrasjonssenter for Breede Valley kommune og er sentrum for Wes-Kaaps indre områders handelsaktivitet. Worcester ble grunnlagt i 1820 etter at to gårder, Roodewal og Langerug, ble slått sammen og oppkalt etter markien av Worcester, han var bror til Charles Somerset, guvernøren i Kappkolonien.

Byen ligger på 220 moh og ligger mellom elven Breede og Hex River-fjellene i nord. Dalen rundt er også den største vinproduserende regionen i Sør-Afrika og står for nesten 20% av landets vinproduksjon.

Worcester opplever mer ekstreme temperaturer enn Cape Town siden havets innflytelse blokkeres av fjellrekkene Du Toitskloof og Slanghoek i vest. Maksimumstemperaturen kan nå over 40°C. Sommeren er vanligvis tørr med sjeldne tordenstormer sent på sommeren, mens våren og høsten har milde temperaturer mellom 10°C og 25°C med en og annen regnskur.

Vintrene er vindfylte og ofte kjølige til kalde, og det er vanlig med snø i høyder over 1000 moh. Maksimumstemperaturen varierer fra 10° til 17°C, mens minimum ligger rundt frysepunktet. Vinteren sørger for det meste av Worcesters 175 mm årlige nedbør. Byen ligger i en spesiell regnskygge, et fenomen som skyldes de høye fjellene rundt. Det meste av Breede-dalen får relativt rikelig med nedbør, fra 500 mm til over 1000 mm, men selve byen er tørr.

Worcesters økonomi fungerer primært til å tjene dens agrikulturelle samfunn. Den er også et transportknutepunkt og administrativt senter. KWVs brandydestilleri, det største av sitt slag i verden, ligger i Worcester. 

Worcester har to lokalt godt kjente skole, De La Bat skole for døve og Pioneer skole for blinde. De fleste i Worcester har afrikaans som morsmål med xhosa og engelsk språklige minoriteter.

De fleste av de mer velstående forstedene ligger mot nord, inkludert Fairway Heights, Panorama og Langerug. Sørsiden av byen forblir lavere middelklasse til fattig med flest xhosa og fargede grupper, mye av dette skyldes arven etter apartheid, i forstedene Zwelinthemba, Johnsons Park og Eselen Park. 

* Karoo Desert National Botanisk hageKaroo Desert National Botanisk hage
* 
* 
*

Referanser
----------

1. ↑  John Platter Wine Guide 2006
2. 1 2  «Arkivert kopi». Arkivert fra originalen 6. oktober 2007. Besøkt 19. juli 2007.

Eksterne lenker
---------------

* Worcester Standard lokal avis på afrikaans

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** BBC Things **·** MusicBrainz
 |
En side fra den eldste kjente utgave av *Reisen mot Vest*.
**Wu Cheng'en** (kinesisk: 吴承恩, pinyin: *Wú Chéng'ēn*, Wade-Giles: *Wu Ch'êng-ên*, født ca. 1500 i Lianshui nær Huai'an i provinsen Jiangsu i Kina, død 1582, stilnavn *Ruzhong* (汝忠) var en kinesisk forfatter under Ming-dynastiet. Han studerte ved akademiet i Nanjing. 

Hans hovedverk er *Reisen mot Vest*, en dannelsesreise. Verket er regnet som en av de fire store romanene i klassisk kinesisk litteratur.

Liv og virke
------------

Wu ble født i Lianshui og flyttet siden til Huaian ikke langt unna. Wus far, Wu Rui, var svært begavet men kunne ikke ta høyere studier på grunn av familiens svake økonomiske situasjon. Han virket som kunstner. Men hans interesse for boklige sysler smittet over på sønnen, som beskjeftiget seg med klassisk litteratur, folkeeventyr og anekdoter.

Wu Cheng'en gikk opp til den kinesiske keiserlige eksamen flere ganger i håp om en karriere som mandarin, men bestod dem ikke. Først i moden alder kom han inn på det keiserlige universitet i Nanjing. Dermed ble han likevel embedsmann, og ble blant annet postert til Beijing og til fylket Changxing. Men han trivdes ikke med arbeidet, og sa derfor opp. Resten av livet egnet han til forfatterskap i hjembyen.

Han ble en dyktig forfatter både av poesi og prosa. Han forble imidlertid fattig, og fikk heller ingen barn som levde opp. Han var lite tilfreds med tidens politiske klima og korrupsjon, og levde som eneboer.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Gemeinsame Normdatei, GND-ID 118923714, besøkt 18. oktober 2015[Hentet fra Wikidata]
3. ↑   Korean Authority File, oppført som 오승은, National Library of Korea ID KAC200104948[Hentet fra Wikidata]
4. ↑   CONOR.BG, oppført som Cheng'en Wu, CONOR.BG ID 24666981[Hentet fra Wikidata]
5. ↑  ; *Archive of Fine Arts*; besøksdato: 1. april 2021; abART person-ID: 148260.
6. ↑   China Biographical Database[Hentet fra Wikidata]
7. ↑  ; *Autorités BnF*; besøksdato: 10. oktober 2015; BNF-ID: 11929428x.
8. 1 2 3 4 5 6  Shi Changyu (1999). "Introduction." in trans. W.J.F. Jenner, *Journey to the West*, volume 1. Seventh Edition. Beijing: Foreign Languages Press. s. 1–22.
9. ↑  Waley, Arthur (1942). «Preface». *Monkey*. New York: Grove Press. s. 7–8.
10. 1 2 3  Hu Shih (1942). «Introduction». *Monkey*. New York: Grove Press. s. 1–5.

Litteratur
----------

* Zhou Xianshen: "Wu Cheng'en". *Encyclopedia of China*, 1st ed.

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NCL **·** NKC **·** BNE **·** CiNii
 |
Åpningen av Woosung Road.
Åpningen av Woosung Road, gjengitt i *Illustrated London News* av 2. september 1876.
**Woosungbanen** (engelsk: *Woosung Road*) var den første jernbanestrekningen som ble bygd i Kina. Den var en 20 km lang strekning fra Shanghai til Woosung (Wusong), som var Shanghais ytre havn ved Yangtzeelven. Den var smalspors, og ble bygd i 1876. Men allerede året etter demonterte Qing-regjeringen sporene.

Historie
--------

Det var britiske forretningsfolk i Shanghai som stod bak jernbanen. De benyttet seg av en finte.

I søknaden fremstilte man prosjektet som en «Waggon Way». Selskapet som fikk anleggstillatelse i 1875 kalte seg «Woosung Road Company», og intet sted forekom ordet «jernbane». Foranledningen var at de største handelsskipene som ikke var i stand til å befare elven opp til selve Shanghai las til kai i Wusong, og varene måtte der omlastes til kjerrer og bringes inn til byen. Med en jernbanelinje ville denne prosessen forenkles.

Den var Kinas første jernbanelinje, og håpet var at kineserne ville overvinne sin skepsis mot jernbanelinjer. Det gikk ikke så bra. Et viktig hinder var at den kinesiske landsbygden hadde mange gravfelter, og at selv om det med en del strev kanskje ville la seg gjøre å legge jernbanesporene slik at de ikke ble berørt, var det mange som mente at støyen fra toglinjene ville forstyrre forfedrenes ånder i nærliggende graver. Folk som bodde nær Woosungbanen protesterte kraftig mot jernbanen. Én dag ble et tog stanset av demonstrerende mennesker - menn, kvinner og barn. Da toget langsomt banet seg vei, forsøkte mengden å stanse det ved å gripe tak i vognene. En annen gang ble en mann overkjørt av toget, og dette var nær ved å utløse et folkeoppløp.

Thomas Wade fikk overbevist det britiske selskapet om å innstille trafikken. Qing-regjeringen kjøpte opp og demonterte anlegget, og sendte det hele over til Taiwan. Der var det meningen å benytte den ved en kullgruve. På øya Taiwan var det færre forfedregraver, og befolkningen var ikke så skeprisk. Imidlertid viste det seg at linjen ikke hadde meget for seg der.

Materialet ble så sendt tilbake til fastlandet, og skulle benyttes til jernbanebygging i Kaiping (i Tangshan provinsen Hebei). Dette var et område som var tynnere befolket, og med få forfedregraver. Imidlertid foretrakk den fremsynte sjefsingeniøren for Kaipingprosjektet, Claude W. Kinder, å benytte standard sporbredde for den 10 km lange strekningen. Dermed ble Woosongbanens utstyr ikke benyttet.

Ny jernbane i 1898
------------------

Stemningen mot jernbaner endret seg etterhvert. I 1898 ble det igjen anlagt jernbane mellom Wosung og Shanghai. Den bar navnet Songhubanen.

Litteratur
----------

* Jung Chang: *Empress Dowager Cixi: The Concubine who Launched Modern China*, Jonathan Cape: London, 2013, ss. 124-125. ISBN 9780224087438
* Peter Crush: *Woosung Road. The Story of Chinas First Railway*. Hong Kong 1999.
* Blair C. Currie: «The Woosung Railroad (1872-1877)», i: *Papers on China* 20 (1966), S. 49 ff.
Portal: Film

**Writers Guild of America** (**WGA**) er en amerikansk fagforening for manusforfattere innenfor film og TV. Det er en todelt forening i henholdsvis en vestlig og en østlig del.

Streiken i 2007–2008
--------------------

WGA-streiken startet 5. november 2007.
5. november 2007 organiserte både den vestlige og den østlige avdelingen av WGA seg mot *Alliance of Motion Picture and Television Producers* (AMPTP) i en forfatterstreik. Dens innflytelse er i en så stor skala at store deler av Hollywoods film- og TV-serieproduksjoner har stått stille siden 5. november 2007. Over 12 000 manusforfattere er berørt av streiken.

AMPTP-forhandler Nick Counter har indikert at forhandlingene ikke vil fortsette så lenge streikaksjonene fortsetter. «Vi vil ikke forhandle med en pistol mot hodet – det er dumt.» skal han ha uttalt.

Streiken påvirker blant annet TV-seriene *Two and a Half Men*, *Lost*, *According to Jim*, *Frustrerte fruer*, *Ugly Betty*, *Numb3rs*, *Jericho*, *The Late Show with David Letterman*, *CSI: Miami*, *My Name Is Earl*, *Family Guy*, *American Dad*, *The Simpsons*, *Everybody Hates Chris*, *Prison Break*, *Scrubs* , *Terminator: The Sarah Connor Chronicles* og *24*.

Referanser
----------

1. ↑   Writers Guild of America West, «Call It The Spirits Of 76», besøkt 23. februar 2020, «On April 6, 1933, the Screen Writers Guild was founded.»[Hentet fra Wikidata]
2. ↑   Writers Guild of America West, «1998 WGA ANNUAL REPORT TO WRITERS», besøkt 23. februar 2020, «The formation of the Guild in 1933 and its reconfiguration in 1954 radically met the changing industrial situations of those times.»[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** NKC
 |
***Mid-Channel*** er en amerikansk stumfilm fra 1920, regissert av Harry Garson og med Clara Kimball Young i hovedrollen. Filmen er basert på et skuespill fra 1910 av Arthur Wing Pinero.

Den ble utgitt på DVD i 2014 sammen med *Straight from Paris* (1921).

Handling
--------

En scene med: J. Frank Glendon, Edward Kimball og Clara Kimball Young
Zoe Blundell, irritert over den tilsynelatende uaktsomheten til ektemannen Theodore, tar gjengjeld ved å tilbringe de fleste kveldene sine hjemmefra - vanligvis i selskap med andre menn. Det oppstår derfor krangel etter krangel med Theodore. Peter Mottram, en gammel kamerat av Theodore, forsøker å forsone ekteparet og lykkes nesten - helt til Zoes oppførsel forandrer planene hans.

Til slutt tar de ut separasjon, og Zoe reiser til Italia, hvor hun blir forfulgt av en gammel flamme: Leonard Ferris, som prøver å få til en skilsmisse mellom Zoe og ektemannen hennes. I mellomtiden flytter Theodore inn i en leilighet sammen med en yngre enke, fru Annerly. En rekke komplikasjoner oppstår, som blant annet involverer Leonard Ferris og Ethel Pierpont - hvis mor ønsker seg Ferris som sin svigersønn.

Skuespillere
------------

* Clara Kimball Young som Zoe Blundell
* J. Frank Glendon som Theodore Blundell
* Edward Kimball som Peter Mottram
* Bertram Grassby som Leonard Ferris
* Eileen Robinson som Mrs. Pierpont
* Helene Sullivan som Mrs. Annerly
* Katherine Griffith som Ethel Pierpont
* Jack Livingston som Claude Roberts
* Frank Coghlan

Referanser
----------

1. ↑  «AFI|Catalog». *catalog.afi.com*. Besøkt 15. april 2023.
2. ↑  «Silent Era : Home Video Reviews». *www.silentera.com*. Besøkt 15. april 2023.

Eksterne lenker
---------------

* (en) Mid-Channel – kategori av bilder, video eller lyd på Commons Rediger på Wikidata

* (en) *Mid-Channel* på Internet Movie Database Rediger på Wikidata

* (en) *Mid-Channel* på AllMovie Rediger på Wikidata

* (en) *Mid-Channel* på American Film Institute Rediger på Wikidata

* (en) *Mid-Channel* på Silent Era Rediger på Wikidata
Plastkontainere for innsamling av aviser i København
**Renholdningsselskabet af 1898**, i daglig tale R98, er en virksomhet som er eiet av Københavns og Frederiksberg Kommuner og utfører innsamling av husholdningsavfall, bedriftsavfall, returglass og papir samt miljøfarlig avfall, sykehusavfall og annet spesialavfall.

R98 er et non-profit selskap og kan derfor ikke tjene på avfallshåndteringen.

Firmaet startet i 1898 under navnet Kjøbenhavns Grundejeres Renholdningsselskab, forkortet KGR. Her var oppgaven å tømme og vaske latrinespann; det som i fagspråket ble kalt nattrenovasjon. Spannene ble kjørt til Amager, hvor man bygget en rensestasjon. Herfra kommer Amagers lite flatterende tilnavn Lorteøen.

I 1984 ble kontaineravdelingen Renoflex utskilt fra R98 grunnet problemer med løsninger for industriavfall og avfallsinnsamling utenfor dekningsområdet.

I 2003 ble en del av innsamlingsoppgavene satt ut på anbud, nærmere bestemt innsamling av haveavfall og industriavfall i avfallskonteinere. Dette skyldtes blant annet misnøye fra andre avfallsfirma fordi oppgaven uten anbud ble utført av over nevnte Renoflex, og man visse steder mente det var konkurransevridende. Dette medførte en oppdeling i to distrikter (nord og syd) som i dag (2006) betjenes av to forskjellige firmaer.

I 2005 ble R98s 30-årige kontrakt med kommunene om innsamling av dagrenovasjon erklært ulovlig i en rettssak. Etter dommen begynte planleggingen av konkurranseutsetting av dette området, og samtidig vedtok man at kundebetjeningen med tiden skulle overføres til å være en kommunal oppgave. På grunn av oppgavens størrelse ble arbeidet satt ut i etapper, over en kort årrekke. Fra 2008 til 2011 ble oppgavene konkurranseutsatt, og det nødvendige kontor- og driftpersonale ble overført allerede fra 2007 og frem til kommunal ansettelse. Fra 2011 opphører R98 å eksistere som virksomhet.

I 2007 begynte man å omlegge ruter som forberedelse til de tre budrunder. Inntil da hadde mange arbeidslag en rute som skar gjennom flere distrikter. Dette skyldtes at blant annet hovedveiene skulle vedlikeholdes utenfor trengselstiden, og at de mere arbeidstunge villakvarterer skulle deles jevnt mellom arbeidslagene. Omlegningen betyr at rutene etter endringene skal holde seg innenfor distriktene.

* Første anbud dekker den vestlige del, med Emdrup, Bispebjerg, Utterslev, Husum, Brønshøj, Vanløse og Valby.
* Andre anbud dekker midtdistriktene Frederiksberg, Nørrebro og Østerbro
* Tredje abud dekker den østlige og sydlige del, med Indre By, Vesterbro, Christianshavn, Sydhavnen og de deler av Amager som hører til Københavns Kommune.

Eksterne lenker
---------------

* R98s nettsted (dansk)
**Wu Bangguo** (kinesisk: 吴邦国, pinyin: *Wú Bāngguó*; født juli 1941 i Feidong i byprefekturet Hefei i provinsen Anhui i Folkerepublikken Kina) er en kommunistisk politiker og statsmann i Kina. Han er president for Den Nasjonale Folkekongress' stående komite, og medlem av det kinesiske kommunistpartis politbyrås stående komite som nummer to i den offisielle rangeringen innen sistnevnte organ. Han regnes alment som Folkerepublikkens tredje mest mektige mann. 

Wu gikk inn i kommunistpartiet i 1964 og fikk sin høyere utdannelse fra Tsinghuauniversitetet i Beijing, der han i 1967 tok eksamen i radioelektronikk.

Wu har hatt storparten av sin politiske karriere i Shanghai og tjenestegjorde senere som visestatsminister under statsminister Zhu Rongji. Han ble betraktet som et viktig medlem i den tidligere partileder Jiang Zemins «Shanghaiklikk». Wu har det overgripende ansvaret for prosjektet De tre kløfters demning.

Referanser
----------

1. ↑   pantheon.world[Hentet fra Wikidata]
2. ↑  Biografi fra *China Vitae*
3. ↑  "Wu Bangguo" fra BBCs hjemmeside, lest 2008-09-01.

Eksterne lenker
---------------

* (en) Wu Bangguo – kategori av bilder, video eller lyd på Commons Rediger på Wikidata
* (en) Wu Bangguo hos China Vitae Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** Munzinger (iba)
 |
***Renegade*** er det ellevte studioalbumet fra det irske bandet Thin Lizzy, utgitt i 1981.

Albumet fikk hard medfart av kritikerne, alt fra Snowy White sitt dårlige gitarspill, dårlige låter, Phil Lynotts «flate vokal» og bandets narkotikaproblemer. Men noen kritikere som kanadiske Martin Popoff hyllet albumet for den suverene produksjonen og den profesjonelle toppmoderne lyden, og kalte *Renegade* «et absolutt mesterverk av dyp sjelfull og rik teksturert hardrock, hvis fylde og modenhet har en tendens til å dukker opp når det spilles gjentatte ganger».[]

Albumet er hverken regnet blant bandets beste, det som klatret høyest på listene eller hadde de største hit-singlene. I ettertid er albumet regnet som et solid Thin Lizzy album uten de store høydepunkter, men også uten de store nedturene.[]

«The Pressure Will Blow», «Leave This Town», «Mexican Blood» og «Hollywood (Down on Your Luck)» blir av kritikerne regnet som albumets bedre sanger.

Dette var gitaristen Snowy White andre og siste album med Thin Lizzy, han sluttet etter gjensidig avtale året etter. 

Albumet var det første hvor keyboardspiller Darren Wharton ble kreditert som et permanent medlem. Han bidro også som låtskriver på åpningssporet «Angel of Deaht». Til tross for at han var blitt offisielt medlem av bandet, var han ikke avbildet på albumomslaget.

Sporliste
---------

**Side en**

1. «Angel of Death» (Phil Lynott, Darren Wharton) 6:18
2. «Renegade» (Lynott, Snowy White) 6:08
3. «The Pressure Will Blow» (Scott Gorham, Lynott) 3:46
4. «Leave This Town» (Gorham, Lynott) 3:49

**Side to**

1. «Hollywood (Down on Your Luck)» (Gorham, Lynott) 4:09
2. «No One Told Him» (Lynott) 3:36
3. «Fats» (Lynott, White) 4:02
4. «Mexican Blood» (Lynott) 3:40
5. «It's Getting Dangerous» (Gorham, Lynott) 5:30

Medvirkende
-----------

**Thin Lizzy**

* Phil Lynott - bassgitar, vokal
* Scott Gorham - gitarer
* Snowy White - gitarer
* Darren Wharton - tastaturer, orgel, Minimoog
* Brian Downey - trommer, perkusjon

**Produksjon**

* Chris Tsangarides - produsent, teknikker
* Kit Woolven - teknikker
* Andrew Warwick - teknikker
* Ian Cooper - mastering i Townhouse Studios, London

Referanser
----------

1. ↑  «Renegade - Thin Lizzy | Songs, Reviews, Credits | AllMusic» **(engelsk)**. Besøkt 11. april 2021.
2. ↑  «Thin Lizzy - Renegade - Reviews - Encyclopaedia Metallum: The Metal Archives». *www.metal-archives.com*. Besøkt 11. april 2021.
3. ↑  «Renegade by Thin Lizzy - RYM/Sonemic» **(engelsk)**. Besøkt 11. april 2021.
**Wrya og Dana Ahmed** er et brødrepar og to skuespillere fra den kurdiske delen av Irak.

De spiller hovedrollene i den norsk/irakiske filmen *El Clásico* fra 2016 regissert av norsk/irakiske Halkawt Mustafa. I filmen spiller de brødreparet Alan og Shirwan som reiser på en firehjuls motorsykkel fra Kurdistan til Spania i et forsøk på å møte fotballspilleren Cristiano Ronaldo. Det er brødreparets første film som skuespillere og før innspillingen hadde de ikke vært i en kinosal. Filmen ble godt mottatt, og for rollene ble de to sammen nominert til Kanonprisen 2016 i klassen beste mannlige hovedrolle. Filmen ble Iraks Oscar-kandidat i klassen beste fremmedspråklige film foran den 89. Oscar-utdelingen. Den ble også kåret til Folkets Amanda under Amandaprisen 2016. I tillegg vant og var filmen nominert til flere norske og internasjonale priser.

Referanser
----------

1. ↑  «Feelgood i ruinene av Irak-krigen». *rushprint.no*. 12. april 2016. Besøkt 24. januar 2021.
2. ↑  «El Clasico». *p3.no*. 13. april 2016. Besøkt 24. januar 2021.
3. ↑  «Dette er årets kanonprisnominerte». *adressa.no*. 23. februar 2017. Besøkt 24. januar 2021.
4. ↑  ««El Clásico» blir Oscar-kandidat». *vg.no*. 4. september 2016. Besøkt 24. januar 2021.
5. ↑  «Amanda 2016: «Bølgen» er årets norske kinofilm». *nrk.no*. 26. august 2016. Besøkt 24. januar 2021.
6. ↑  «El clásico (2015) Awards». *imdb.com*. Besøkt 24. januar 2021.

Eksterne lenker
---------------

* *Artikkelen har ingen egenskaper for filmpersondatabaser i Wikidata*
**Den Centralvidenskabsetiske Komité** er et dansk organ under Ministeriet for Sundhed og Forebyggelse som har til formål å sikre at biomedisinske forskningsprosjekter gjennomføres vitenskapsetisk forsvarlig. Det innebærer at forsøkspersonenes rettigheter, sikkerhet og helse går foran vitenskapelige og samfunnsmessige interesser.

Den Centralvidenskabsetiske Komité ble opprettet i 1980 og har ni regionale komiteer under seg, som alle har såvel forskere som legfolk som medlemmer. Komiteen utformer generelle retningslinjer, tar stilling til prinsipielle spørsmål og fungerer som ankeinstans for avgjørelser i de regionale komiteene. Den kan foreta innberetninger til ministeren.

Det er 22 medlemmer av komiteen samt to representanter for den regionale vitenskapsetiske komité på Færøyene.

Årlig utdeler komiteen Den Videnskabsetiske Hæderspris til en gruppe eller person innenfor helseområdet som har gjort en særlig god innsats på det vitenskapsetiske område.

Eksterne lenker
---------------

* Den Centralvidenskabsetiske Komités hjemmeside[*død lenke*]
**Renin-angiotensin-aldosteron-systemet** er svært viktig i blodtrykksreguleringen og for salt- og vannreguleringen i kroppen. Prosessen foregår i nyrene.

Renin er et enzym som produseres, lagres og frigjøres av det såkalte jukstaglomerulære apparat. (Benevnes også juxtaglomerulære apparat. Juxta = nær) Dette er glatte muskelceller som ligger i arterioleveggen til den afferente (tilførende) ateriolen i glomerulus (nefronets kapillærnøste).

Renin spalter et protein kalt angiotensinogen, som dannes i leveren, til angiotensin I. Angiotensin-converting enzyme (ACE) fra lungene omdanner angiotensin I (AI) til angiotensin II (AII). Sistnevnte virker karsammentrekkende, og får hjertet til å banke fortere. Stimulerer binyrebarken til dannelse og utskillelse av aldosteron, og framkaller tørste. I tillegg stimulerer det hypofysen til å skille ut ADH, antiduretisk hormon, som nedregulerer diuresen.

Aldosteron gir økt reabsorpsjon av natrium og dermed også vann, noe som er med på å opprettholde blodtrykket. Renin igangsetter derfor kjedereaksjoner som kan gi økt blodvolum og økt blodtrykk.

Renin-utskillelsen reguleres av blodtrykk (ved blodtrykksfall), natriumskonsentrasjon (når den synker) og sympatiske nerver (ved sympatisk stimulering).

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Wensley** er en liten landsby og verdslig sogn i distriktet Richmondshire i grevskapet North Yorkshire, England. Den ligger ved A684 omkring halvannen km sørvest for Leyburn. Elven Ure renner gjennom landsbyen. Dalen denne elven har dannet har fått navnet Wensleydale etter landsbyen. I henhold til folketellingen i 2011 har landsbyen og sognet en befolkning på 151 innbyggere.

Historie
--------

Wensley fikk charter for å holde marked i 1202, og helt til et stykke inn i på 1500-tallet det eneste stedet i dalen som hadde rett til å holde marked. Sognekirken, dedikert den hellige treenighet, er datert til rundt 1300. 

Landsbyen ble rammet av pest i 1563. Noen overlevende innbyggere flyktet til Leyburn. Et århundre senere ble det blåst liv i Wensley da Charles Paulet ble hertug av Bolton og bygde Bolton Hall der. Den nåværende herregården ble bygget i 1902, etter at den opprinnelige ble ødelagt av brann på 1600-tallet.

Referanser
----------

1. ↑  .
2. ↑  «Parish population 2011» Arkivert 4. mars 2016 hos Wayback Machine. *Neighbourhood Statistics*

Eksterne lenker
---------------

* (en) Wensley – kategori av bilder, video eller lyd på Commons
* Historic England: «Holy Trinity Church (321832)», *Images of England*
* «Wensley» *Domesday Book*

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
**Sverre Årnes** (født 14. mai 1949 i Surnadal) er en norsk forfatter og tegneserieskaper.

Årnes er utdannet lærer, og underviste i noen år inntil han i 1979 ble forfatter på heltid. Han er mest kjent for sine serieromaner, hvorav den mest kjente er serien *Jordmoren*, (CappelenDamm), (2007–2013). Han brukte da det kvinnelige psevdonymet Sigrid Lunde. 

I 2013 utkom miniserien *Lokketoner* , som en historisk innledning til *Jordmoren*. I 2014 utkom en forløper til *Jordmoren*, *Hjertets røst*. Til sammen ble dette serietrilogien *Storset saga*.

Våren 2018 vant Årnes en serieromankonkurranse gjennom Bladkompaniet/Wigmostad&Bjørke, og oktober 2019 ble serien *Storgårdsfruen* introdusert. 

Blant forfatterens mer kjente serier er *Blodsbånd*, som anga starten på det som senere ble *NorskeSeriebøker* i *CappelenDamm* (1994–1997), *Vaterlandsjenta* (16 bind, 2003–?) og flere bøker om Knut Gribb og Clay Allison. Han har også skrevet ungdomsbøker, *Hjelp jeg har 5 søstre!* (CappelenDamm) og barnebøker , *Olsenbanden Jr.*. 

Ved siden av bokutgivelsene er Årnes også aktiv som forfatter av tegneseriemanus. Blant annet forfattet han i perioden 1991–98 19 Fantomet-serier. Fra 1986 skrev han manus til *Olsenbanden*-bladene .lag). 

I perioden 2011-2014 skrev han manus til tegneserien om *Vangsgutane*. 

Han har også skrevet filmmanus, hørespill for NRK Radioteatret og produsert dokumentarfilm. Som produsent av kortfilmer har han vunnet internasjonale priser, blant andre *Daily Mail Trophy*, Best Film i London 1986 (manus, regi), og fikk gullmedalje i *Euro-Film festival* i *Bludenz* 2004 (manus/regi/redigering).

Eksterne lenker
---------------

* (en) Sverre Årnes på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC
 |
**Sverre Øvergaard** (født 29. mars 1908 i Narvik, død 27. januar 1985 samme sted) 
var en norsk lokalpolitiker (Ap) fra Narvik i Nordland. Han var ordfører i Narvik kommune fra 1953 til 1967, og han var medlem av bystyret i 25 år fra 1945.

Øvergaard var sønn av Isach Øvergaard, en tidligere redaktør i *Fremover*. Han ble sosialsjef i Narvik kommune i mai 1945 og hadde stillingen til 1974. Han ble varaordfører i 1947. Ordførervervet var tillitsverv på fritiden. Øvergaard var ordfører i 15 år gjennom en økonomisk velstandperiode for kommunen. Han var pådriver for smelteverk i Narvik og tilhenger av høyhusutbygging. Han samarbeidet med rådmann Knut Røssaak. Øvergaard mottok Kongens fortjenstmedalje i gull i 1980.

Referanser
----------

1. ↑  *Fremover* 29. januar 1985. Dødsannonse og minneord. Side 6.
2. ↑  Oddvar Svendsen : Narviks historie II s. 427
3. 1 2  *Fremover* 9. januar 1980. *Da Sverre Øvergaard fikk kongens gull*. Side 5.
4. ↑  Svendsen s.165


|  |  |  |
| --- | --- | --- |
| Forgjenger:**Odd Finseth** |  **Narviks ordfører**(1953–1967) | Etterfølger:**Arne Kr. Meedby** |
Profil av Taepodong-1 og 2, samt Rodang-missilet.
**Taepodong-1** er et nordkoreansk tretrinns ballistisk missil og forgjengeren til missilet Taepodong-2. 

Taepodong-serien er basert på det internasjonalt kjente Scud-missilet som blant annet ble benyttet av Irak under Gulfkrigen og har plass til en nyttelast på mellom 700-1000 kg.

Taepodong-1 kan både benyttes til våpenlast, samt for å sende satellitter ut i jordbane.

31. august 1998 offentliggjorde Nord-Korea at en hadde sendt opp satellitten Kwangmyŏngsŏng ved hjelp av en Taepodong-1, fra rakettoppskytningsbasen Musudan-ri i Kilchu på østkysten. Vestlige kilder fortalte aldri at satellitten var sendt til jordbane, trolig fordi tredje trinn ikke fungerte og satellitten falt i sjøen. Andre kilder mener oppskytningen var en suksess, deriblant nordkoreanske.

Referanser
----------

1. ↑  «A History of Ballistic Missile Development in the DPRK». *Center for Nonproliferation Studies Occasional Papers*. Arkivert fra originalen 11. november 2001. Besøkt 8. april 2006.

Eksterne lenker
---------------

* (en) Encyclopedia Astronautica
* (en) Federation of American Scientists

Portal: Korea
**Robert Guthrie McKnight** (født 19. mars 1938 i North Bay i Ontario, død 21. mars 2021) var en canadisk ishockeyspiller som deltok i de olympiske vinterleker 1960 i Squaw Valley.

McKnight vant en olympisk sølvmedalje i ishockey under vinter-OL 1960 i Squaw Valley. Han var med på det canadiske ishockeylaget som kom på andreplass i turneringen bak USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng. McKnight spilte to kamper og scoret to mål i OL-turneringen.

OL-medaljer
-----------

* 1960 USAs flagg Squaw Valley - Sølv Sølv i ishockey Canadas flagg Canada

Eksterne lenker
---------------

* (en) Robert McKnight – Olympedia Rediger på Wikidata

* (en) Robert McKnight – Sports-Reference (OL-resultater – arkivert) Rediger på Wikidata

* (en) Robert McKnight – Hockeydb.com Rediger på Wikidata
**Francis «Frank» Augustus Nelson, jr.** (født 24. januar 1910 i New York City, død 9. mars 1973 i New Jersey) var en amerikansk ishockeyspiller som deltok i de olympiske leker 1932 i Lake Placid.

Nelson vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.

Nelson spilte fem kamper i OL-turneringen og scoret et mål.

OL- og VM-medaljer
------------------

* OL 1932 USAs flagg Lake Placid - Sølv Sølv i ishockey, USAs flagg USA
* VM 1932 USAs flagg Lake Placid - Sølv Sølv i ishockey, USAs flagg USA

Referanser
----------

Eksterne lenker
---------------

* (en) Francis Nelson – Olympedia Rediger på Wikidata

* (en) Francis Nelson – Sports-Reference (OL-resultater – arkivert) Rediger på Wikidata

* (en) Francis Nelson – databaseOlympics.com (arkivert) Rediger på Wikidata

* (en) Francis Nelson – Eurohockey.com Rediger på Wikidata

* (en) Francis Nelson – Hockeydb.com Rediger på Wikidata

* (en) Francis Nelson – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Nikon D200
**Nikon D200** kom ut på markedet den 28. oktober 2005, og erstattet den tidligere toppmodellen i Aps-c-klassen til Nikon, Nikon D100.
Bildebrikken er av type ccd, og har en oppløsning på 10 megapiksler (3872x2592). Kameraet har 11 fokuspunkter, og kan også bruke AF-D-optikk, da det har innebygget en Multi Cam 1000 AF-fokusmodul. Nikon D200 kan ta opp til 5 bilder per sekund, antall bilder er avhenig av kvalitet (Jpeg-25) - (Raw-16). 
Kamerahuset er bygget i magnesiumlegering og har en egenvekt på 830 gram uten batteri. Kameraet har forøvrig enkelte vannforseglinger, som i teorien skal beskytte noe mot vann. 

Nikon D200 bruker batteriet En-el3e, som man også finner på arvtageren Nikon D300.

Referanser
----------


| * v
* d
* r
Nikons digitale speilreflekskameraers tidslinje |
| --- |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 |
| 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 |
| **Flaggskip** | **Høy oppl.** |  | D1 | D1X | D2X | D2Xs |  |  | D3X |
| **Høy hastighet** |  |  | D1H | D2H | D2Hs | D3 | D3S |
| **Toppsjiktet** | **FX/Fullstørrelse** |  |  |  |  |  |  |  |  |  |  | D700 |
| **DX sensor** |  |  |  | D100 | D200 | D300 | D300S |
| **Mellomsjiktet** |  |  |  |  |  | D70 | D70S | D80 | D90 | D7000 |
|  |  |  |  |  |  |  | D50 |  |  | D40X | D60 | D5000 |
| **Begynnernivå** |  |  |  |  |  |  |  |  | D40 |  | D3000 | D3100 |
| **Tidlige modeller** | * Nikon stillbilde videokamera (Prototype, 1986)
* Nikon QV-1000C (1988)
* Nikon NASA F4 (1991)
* Nikon E2/E2S (1995)
* Nikon E2N/E2NS (1996)
* Nikon E3/E3S (1998)
 |

FX/Fullstørrelse kamera. — Uten Autofokusmotor; trenger objektiv med integrert motor for autofokus. — Med videofunksjon. |
**Thorvald Olsen** (født 29. februar 1820 i Bergen, død 28. november 1882 på Plogstad i Ullensaker) var en norsk jurist, embedsmann og politiker.

Sønn av byfoged i Bergen Andreas Schram Olsen og Anna Bohr, og bror av Rolf Olsen. Cand. jur. 1843.

Byfogedfullmektig i Larvik 1843; fullmektig ved Bratsberg amtskontor 1847, bosatt i Porsgrunn; underrettssakfører i Larvik 1853; sorenskriver og byfoged i Flekkefjord 1873; sorenskriver i Nes, Akershus 1880.

I studietiden knyttet han vennskap med Johan Sverdrup. Ved stortingsvalget 1850 ble han innvalgt for Porsgrunn på Sverdrups radikale program. I Larvik inntok han mere konservative standpunkt, og var ordfører der i flere perioder fra 1858 til 1866. Ved stortingsvalget 1876 ble han innvalgt for Flekkefjord.

Gift med Marie Severine Blom, datter av Christopher Hansen Blom. De fikk åtte barn. Fem av dem vokste opp.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 669[Hentet fra Wikidata]
2. ↑  Tallak Lindstøl (1914). «Stortinget og statsraadet : 1814-1914. B. 1 D. 2 : Biografier L-Ø». s. 669.
3. ↑  «Thorvald Olsen». Lokalhistoriewiki. Besøkt 18. mai 2018.

Eksterne lenker
---------------

* (no) Thorvald Olsen hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
**M551 Sheridan** er en amerikansk lett stridsvogn med 152 mm kanon/rakettkaster, utviklet tidlig på 1960-tallet. Den har kun vært i amerikansk tjeneste.

Historie og utvikling
---------------------

M551 ble utviklet på 1960-tallet for å ta over etter M41 Walker Bulldog lett stridsvogn i den amerikanske hæren. Prosjektet het *Armored Reconnaissance/Airborne Assault Vehicle*. 1 700 kjøretøyer ble bygget mellom 1966 og 1970. Mot 1990-tallet ble de fleste tatt ut av operativ tjeneste. Blant annet ble 300 overført til National Training Center.

Teknisk
-------

Vognføreren sitter framme i skroget. Resten av mannskapet sitter i tårnet.

Hovedskytset er en 152 mm kanon som kan enten fyre Shillelagh-missiler eller en HEAT-TP-granat, hvit fosfor eller røykgranater. Den er stabilisert og kan eleveres fra -8° til +19,5°.

Motoren er en Detroit Diesel seks-sylindret vannkjølt turboladet diesel som yter 300 hk ved 2 800 omdreininger i minuttet. Vogna har med seg 598 liter diesel.

Varianter
---------

M551A1Laser avstandsmåler.
VISMOD M551Brukt på National Training Center for å simulere østblokkmateriell. Har blitt forkledd til å ligne 2S1 Gvosdika haubitser, ZSU-23-4 selvdrevet luftvern, T-72 stridsvogn, BMP-1 stormpanservogn, BMD luftbåren stormpanservogn og ASU-85 panserjager.

Kilder
------

* Foss, Christopher; *Jane's AFV Recognition Handbook*, Jane's, ISBN 0-7106-1043-2

Eksterne lenker
---------------

* (en) M551 Sheridan – kategori av bilder, video eller lyd på Commons Rediger på Wikidata

* (en) M551 Sheridan – galleri av bilder, video eller lyd på Commons Rediger på Wikidata

* FAS.org om M551 (engelsk)

|  |  |
| --- | --- |
| Oppslagsverk/autoritetsdata | GND **·** LCCN
 |
**Zhang Yunchuan** (kinesisk: 张云川; født i Dongyang i provinsen Zhejiang i Kina i 1946) er en kinesisk kommunistisk politiker. Han var partisekretær for provinsen Hebei frem til høsten 2011.

Zhang ble utdannet som skipsmekaniker og arbeidet til å begynne med innen denne bransjen. I 1973 ble han medlem av Kinas kommunistparti. Han ble i 1985 viseborgermester i Jiujiang i Jiangxi, og året etter administrativ governør av Ganzhou. I 1991 han assisterende guvernør av Jiangxi, og ble viseguvernør der i 1993. Han ble viseformann for Xinjiang i 1995. 

Zhang ble flyttet til Hunan i 1998 dom visesekretær for kommunistpartiet og sekretær for Changsha bykomite. Han ble fungerende guvernør av Hunan in 2001, og guvernør der i 2002.

I mars 2003 ble han overført til sentralregjeringen og ble formann for Kommisjonen for vitenskap, teknologi og nasjonalt forsvar. I august 2007 ble han partisekretær for Hebei.

Referanser
----------

1. ↑   China Vitae, oppført som 张云川, China Vitae-ID 323, besøkt 9. oktober 2017[Hentet fra Wikidata]

Eksterne lenker
---------------

* (en) Zhang Yunchuan hos China Vitae Rediger på Wikidata
**Romerskolen** var en gruppe renessansekomponister som var aktive i Roma fra midten av 1500-tallet til et stykke inn på 1600-tallet, dvs i seinrenessansen og tidlig barokk.

Komponistene i Romerskolen skrev overveiende kirkemusikk og mange hadde direkte forbindelse med Vatikanet og det pavelige kapell, men var også aktive ved andre kirker. Stilistisk blir de ofte satt opp mot den venetianske skole, en samtidig musikkbevegelse som var langt mer fremtidsrettet.

Tyngdepunktet av komposisjonene lå på flerstemmig vokalmusikk med et rolig og flytende uttrykk i melodisk, harmonisk og rytmisk henseende, og man kan slik si at romerskolen var en fortsettelse og videreutvikling av den nederlandske polyfonien. 

Komponistene i den romerske skole skapte flerstemmig musikk til bruk i kirkene under begrensninger formulert av Trientkonsilet. Kriteriene var at teksten var lett forståelig og uttrykket var verdig. Parodimesser var utelukket.

Komponister
-----------

Blant romerskolens mest kjente komponister er Giovanni Pierluigi da Palestrina, Tomás Luis de Victoria og Gregorio Allegri. 

Medlemmer av Romerskolen, inklusive noen som bare i perioder var aktive i Roma:

* Giovanni Pierluigi da Palestrina (ca 1525–1594)
* Tomás Luis de Victoria (1548–1611)
* Giovanni Animuccia (ca 1520–1571)
* Felice Anerio (ca 1564–1614)
* Giovanni Francesco Anerio (ca 1567–1630)
* Gregorio Allegri (1582–1652)
* Paolo Bellasio (1554–1594)
* Antonio Cifra (1584–1629)
* Domenico Allegri (ca 1585–1629)
* Marc'Antonio Ingegneri (ca 1545–1592)
* Giovanni Maria Nanino (1543–1607)
* Emilio de' Cavalieri (ca 1560–1602)
* Annibale Stabile (ca 1535–1595)
* Giovanni Dragoni (ca 1540–1598)
* Francesco Soriano (ca 1548–1621)
* Paolo Quagliati (ca 1555–1628)
* Ruggiero Giovannelli (ca 1560–1625)
* Giovanni Bernardino Nanino (1560–1623)
* Stefano Landi (1586 eller 1587–1639)
* Virgilio Mazzocchi (1597–1646)
* Francesco Foggia (1604–1688)
* Annibale Zoilo (ca 1537–1592)
* Bartolomeo Roy (ca 1530–1599)
* Giovanni de Macque (ca 1550–1614)
* Johannes Matelart (før 1538–1607)
* Rinaldo del Mel (ca 1554–1598)
* Giacomo Carissimi (1605–1674)

Se også
-------

* Den venetianske skole
* Florentiner Camerata
* Musica reservata

|  |  |
| --- | --- |
| Oppslagsverk/autoritetsdata | GND
 |
**Zhang Yanyuan** (forenklet kinesisk: 张彦远; tradisjonell kinesisk: 張彥遠; pinyin: *Zhāng Yànyuǎn*; Wade–Giles: *Chang Yenyüan*, født ca. 815 i Yuncheng i Kina, død ca. 877, stilnavn **Aibin** 爱宾) var en kinesisk kunsthistoriker, embedsmann, kalligraf og maler under Tangdynastiet.

Han var av høy byrd. Han forfattet en rekke verker om kunst og kalligrafi, blant dem *Fashu Yaolu* (法書要錄, *Kompendium om kalligrafi*), en samling av dikt på farget papir, og *Lidai Minghua Ji* (歷代名畫記, "Berømte malerier gjennom historien"). Zhang utviklet sin egen måte å skrive kunsthistorie, med en kombinasjon av historiske opplysninger og egen kunstkritikk. Han beskrev også malernes liv og verker utførlig.

Zhang var enig med Xie He i at kunst har moralsk og politisk funksjon. Zhang la også vekt på originalitet og kreativitet i malerkunsten, og likte ikke stereotypiske malerstiler.

Referanser
----------

1. 1 2   www.europeana.eu[Hentet fra Wikidata]
2. 1 2   China Biographical Database[Hentet fra Wikidata]

Kilder
------

* Xue, Yongnian, "Lidai Minghua Ji" ("Famous Paintings through History"). *Encyclopedia of China*, 1st ed.

Eksterne lenker
---------------

* Art Historian Zhang Yanyuan

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Geni **·** VIAF **·** LCCN **·** ISNI **·** SUDOC **·** ULAN
 |
Origo Gentis Langobardum
Den langobardiske jernkrone
**Tato** (*Tatone*, død etter 510) var konge over langobardene i Det langobardiske kongerike mellom ca. 500 og ca. 510. Han etterfulgte sin far Claffo og de tilhørte det letingiske dynasti som var oppkalt etter den tidligere langobardiske kong Lethu som innførte arveretten til tronen.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere.

Den viktigste kilden til langobardenes historie, *Historia Langobardum* skrevet av Paulus Diaconus på 790-tallet gir lite opplysninger om Tatos far Claffo, men det framgår at Tato ble konge rundt 500 og at langobardene i hans regjeringstid flyttet eller måtte flykte fra provinsen Noricum og dro til *Feld*, sannsynligvis Marchfeld, nordøst for Wien. Senere oppsto det strid mellom langobardene og herulerne under ledelse av kong Rodulf. Ifølge Paulus Diaconus oppsto denne striden etter at Rodulfs bror hadde blitt vanæret og drept av Tatos datter Rumetruda i en historie som virker nokså oppkonstruert. Kampen mellom langobardene og herulerne skal ha funnet sted i 508 og endte med at herulerne ble slått og Rodulf falt. Dette slaget skal ha blitt et vendepunkt både for langobarder og herulere. For langobardene betydde det en styrking av deres selvfølelse som folk, en selvfølelse som senere førte til opprettelsen av et langobardisk kongedømme i Italia. Herulerne som folk ble imidlertid så svekket at de aldri mer opptrådte som et samlet samfunn. 

Tato fikk kortvarig glede av sin seier. Rundt 510 ble han fengslet av sin nevø Wacho, sønn av broren som Paulus kaller Zuchilo. Wachos far het kanskje Uniches, mens Zuchilo var en annen tilhenger av Tato. Tatos sønn Hildechis måtte flykte til gepidene i det sydlige Ungarn og levde der til han døde.

Referanser
----------

1. 1 2 3   The Peerage[Hentet fra Wikidata]
2. ↑  *Germania*, kap 40
3. ↑  Gustav Bang, fotnote til *Langobardenes historie*, København (1897), s 35
4. ↑  Rodulf er av enkelte (bl.a. Otto J. Maenchen-Helfen) identifisert med den *Rodvulf* som nevnes av Jordanes i *Gotesaga* (kap. 3). Han var i så fall fra Romsdal i Norge
5. ↑  Paulus Diaconus, *Langobardenes historie*, 1. bok, kap. 20
6. ↑   Gustav Bang, fotnote til *Langobardenes historie*, s 38

Eksterne lenker
---------------

* *Origo Gentis Langobardum*, engelsk og latinsk tekst
* Paulus Diaconus, *Historia Langobardum*, engelsk tekst


|  |  |  |
| --- | --- | --- |
| Forgjenger:**Claffo** | **Konge av langobardene**(Ca. 500–Ca. 510) | Etterfølger:**Wacho** |
**M3 Grant/Lee** er en amerikansk stridsvogn fra begynnelsen av andre verdenskrig. Den offisielle amerikanske betegnelsen var **M3 Medium Tank**.

Det var britene som innførte betegnelsene «Grant» (etter general Ulysses S. Grant) og «Lee» (etter general Robert E. Lee), i tråd med deres egen praksis med å navngi stridsvogner. Siden stridsvognen var amerikansk, æret britene amerikanerne ved å gi de forskjellige variantene amerikanske navn. «Lee» var betegnelsen på britenes spesifikasjon av M3, og skiller seg ut fra «Grant» ved et større og flatere tårn, samt fraværet av en toppmontert .30 kaliber mitraljøse. De første modellene av M3 levert til britene var dog av Grant-varianten, mens amerikanerne kun brukte Grant.

M3 på øvelse ved Fort Knox.
M3 ble utviklet svært raskt, og hadde respektabel pansring og bevæpning, men på grunn av forskjellige svakheter, som for eksempel høy silhuett, gammeldags montering av kanonen og dårlige terrengegenskaper, ble den gradvis trukket tilbake fra kamptjeneste etterhvert som M4 Sherman ble tilgjengelig i stadig større antall.

Bevæpningen var en 75 mm kanon i skroget og en 37 mm kanon i tårnet.

Etter at M4 Sherman hadde overtatt, satt de allierte igjen med en betydelig mengde M3, som ble ansett som «gammeldags». I stedet for å lage skrapjern av dem, ble veldig mange ombygget til forskjellige formål. Det ble blant annet laget en kommandovariant (til bruk for samordning av stridsvognstyrkene på slagmarken), trekkvognvariant for tauing av artilleri, bergningsvariant (for å få skadede og ødelagte stridsvogner inn til reparasjon) og til og med selvgående artilleri (**M7 Priest** med 105 mm haubits).

|  |  |
| --- | --- |
| Oppslagsverk/autoritetsdata | LCCN **·** NKC
 |

Portal: Andre verdenskrig
**Lucija Tomljenovic** er en forsker ved University of British Columbia. Hun er opprinnelig fra Kroatia, og tok sin utdannelse ved James Cook University i Australia. Hun har publisert en rekke studier om vaksiner, samtlige av disse stiller spørsmål om, eller strider mot vitenskapelig konsensus.

I 2011 publiserte hun i en studie sammen med sin forskerkollega Christopher Shaw der det ble antydet at aluminium tilsatt som adjuvans i vaksiner kunne utløse autisme. WHO har uttalt at studien inneholder alvorlige feil.

I 2012 gjennomførte Tomljenovic en studie sammen med Shaw hvor det ble konkludert med at vaksinen mot HPV-relatert kreft kunne gi alvorlige bivirkninger. I 2015 gikk de to sammen med den israelske forskeren Yehuda Shoenfeld og seks andre forskere i en studie hvor det ble konkludert med at HPV-vaksinen ga adferdsendringer hos mus. Denne studien ble i 2016 trukket tilbake etter at fagfeller hadde påpekt at studiens metode ikke holdt mål og at konklusjonene som ble trukket ikke kunne støttes. Universitetet i British Columbia har forsvart forskerne og deres studier.

I 2017 ble nok en studie av Tomljenovic og Shaw trukket tilbake, denne hevdet med en sammenheng mellom aluminium i vaksiner og autisme hos mus. Studien ble kritisert av fagfeller som mente at data måtte ha blitt manipulert, herunder at deler var kopiert fra en studie de hadde gjennomført 3 år tidligere. Tomljenovic og Shaw oppga da at studiens datamateriale ikke lenger var tilgjengelig og derfor ikke kunne bekrefte studiens validitet.

Tomljenovic har forsvart den forfalskede studien Andrew Wakefield publiserte i 1998 hvor han hevdet en link mellom MMR-vaksinen og autisme, og hun har hevdet at den har blitt replikert i fem andre land.

Bibliografi
-----------

* Tomljenovic, Lucija & England, Christina: *Vaccination Policy and the U.K. Government: The Untold Truth*, CreateSpace Independent Publishing Platform, 2015, ISBN 9781518832369

Referanser
----------

1. ↑  Do aluminum vaccine adjuvants contribute to the rising prevalence of autism? J Inorg Biochem. 2011 Nov;105(11):1489-99.
2. ↑  Global Advisory Committee on Vaccine Safety, report of meeting held 6-7 June 2012 World Health Organization
3. ↑  UBC researchers advocate HPV vaccine scrutiny Arkivert 5. mai 2016 hos Wayback Machine. University of British Columbia
4. ↑  Paper Linking Vaccine to Behavioral Changes Removed The Scientist
5. ↑  ‘Seriously flawed’ study linking behavioral problems to Gardasil has been retracted The Washington Post
6. ↑  UBC stands behind vaccine studies discredited by WHO The Globe and Mail
7. ↑  UBC researchers pull paper linking vaccine component to autism after data alleged to be manipulated CBC News
8. ↑  Journal to retract paper called "anti-vaccine pseudoscience Retraction Watch
9. ↑  Wakefield’s article linking MMR vaccine and autism was fraudulent ScienceDirect